[{"text_idx": "#000007", "text": "Mae hi bob amser yn amser da i ddathlu gwirfoddolwyr, ond mae Wythnos Gwirfoddolwyr (1 \u2013 7 Mehefin bob blwyddyn) yn amser arbennig o dda i wneud hynny; mae geiriau ac arwyddion o ddiolch, cydnabyddiaeth a gwerthfawrogiad o amgylch y Deyrnas Unedig gyfan yn cael mwy o effaith yn ystod yr Wythnos nag y gallwn ei chael ar ein pen ein hunain."}, {"text_idx": "#000008", "text": "Dwi am fanteisio ar y cyfle, eleni, i ddathlu cyfraniad gwirfoddolwyr at iechyd a gofal cymdeithasol ac i nodi lansiad Helplu yng Nghymru."}, {"text_idx": "#000010", "text": "Yn gynyddol, mae cyfle i bobl wirfoddoli yn y Gwasanaeth Iechyd neu fudiadau cymunedol a chyfrannu mewn ffyrdd penodol sy\u2019n gwneud gwahaniaeth i gleifion a defnyddwyr gwasanaethau. Ymysg y gweithgareddau lu a wneir gan wirfoddolwyr y mae cynlluniau teithio i\u2019r ysbyty, cymorth cyfeillio, cymorth mewn profedigaeth, helpu ma\u0302s ar wardiau, Gall y rhain fod yn gyfleoedd buddiol iawn i\u2019r rheini sydd a\u0302 phrofiad bywyd a thosturi i\u2019w rhannu, yn ogystal a\u0302 chynnig profiad i\u2019r rheini sy\u2019n ystyried gyrfa ym maes iechyd a gofal cymdeithasol."}, {"text_idx": "#000011", "text": "Mae Helplu yn ymdrechu i weddnewid gwirfoddoli mewn lleoliadau gofal iechyd. Yn Lloegr, mae\u2019r fenter wedi bod yn ariannu arloesedd ac yn datblygu sylfaen dystiolaeth ar gyfer ymyriadau gwirfoddol effeithiol ers dros 2 flynedd nawr. Yng Nghymru, mae Helplu wrthi\u2019n bwrw gwreiddiau ac yn datblygu rhaglen waith sy\u2019n cyd-fynd a\u0302\u2019n blaenoriaethau a\u2019n cyd-destun penodol ni."}, {"text_idx": "#000012", "text": "Mae Cymru Iachach a\u2019n fframwaith deddfwriaeth (Deddf Gwasanaethau Cymdeithasol a Llesiant (Cymru) a\u2019r Deddf Llesiant Cenedlaethau\u2019r Dyfodol (Cymru) yn sefydlu egwyddorion arloesedd, partneriaeth a chydweithio, a datblygu gwasanaethau wedi\u2019u seilio ar egwyddorion cyd-gynhyrchu a\u2019r hyn sy\u2019n bwysig i gleifion a defnyddwyr gwasanaethau. Mae angen i ni ddod o hyd i ffyrdd o weithio ar draws ffiniau traddodiadol er mwyn gwireddu ein hymrwymiad i integreiddio gwasanaethau. At ei gilydd, mae gwirfoddolwyr yn gyfle i roi cynnig ar ddulliau newydd a gweithio mewn ffyrdd hyblyg."}, {"text_idx": "#000014", "text": "Hoffem ddatblygu\u2019r offer a\u2019r diwylliant i gefnogi twf gwirfoddoli, gan gynnwys diogelu priodol a dealltwriaeth dda gydag undebau a rhanddeiliaid eraill o ro\u0302l briodol gwirfoddolwyr. Hoffem ddysgu oddi wrth ein gilydd i wella\u2019n barhaus yr hyn rydym yn ei wneud ac i godi llais uchel yngly\u0302n a\u0302\u2019n llwyddiannau."}, {"text_idx": "#000016", "text": "Yn y cyfamser, rhaid i ni beidio anghofio am Wythnos Gwirfoddolwyr. Os ydych wedi cyhoeddi straeon am wirfoddolwyr sy\u2019n weithgar ym maes iechyd a gofal cymdeithasol, anfonwch ddolenni at y rhain ac fe fyddaf yn falch o\u2019u hyrwyddo yn ystod yr Wythnos. Croeso i chi anfon ebost ataf drwy fliddell@wcva.cymru neu tryddar @FionaMLiddell"}, {"text_idx": "#000017", "text": "Os ydych yn cynllunio\u2019ch gweithgareddau\u2019ch hun ar gyfer Wythnos Gwirfoddolwyr, cymerwch olwg ar yr adnoddau sydd ar y wefan. Gallwch darganfod beth sydd yn digwydd yn eich ardal, drwy cysylltu a\u0302\u2019ch canolfan gwirfoddi lleol."}]